Sabbath 1na January 6, 2024

**Limtaka Thu Ngaihsutna Ahihkeileh Ngiimna Bek?**

**Romans 12:1—“Tua ahih ciangin sanggamte aw, Pasian in eite tam veipi tak hong hehph hiamanin ama lungkim nading le ama nase nadingin no mau mahmah a hingtangin Pasian tungah na kipaik nadingun ka hong thuum hi. Tua bang kipaikna pen Pasian biakna maan taktak ahi hi.”**

**P**uahphapa Martin Luther in a itt a lawm khat tawh Germany gam ah sum vaai tawh kisai-in inn dei khat saap khawm uh hi. Anihtuakun a kibang Tapidaw upna nie tuak uha, thumaan a lunggulhna uh pulaakkhia tua uh hi. Bangnang hitaleh, Luther in puahphatna bawl dingin khensata, a lawmpa’n sum vaai tawh kisai sep suak ding leh Luther aadingin thungetsak ding in khensat hi.

Zaan khat, Luther’ lawmpa’n mang khat man hi. Muh theih tawp donga a zai lolaai khat ama’n mu hi. Lolaai-a ante laak phat mahmah ta hi. Tua khaicite kaihkhop ding a haanciam mi khat—a piangtheilo nasep khat! zong ama’n mu hi. Asawtlo-in khatguak naseempa’ maitang ama’n mu thei-a: Tua pa pen Martin Luther ahi hi. Tua mang in a thupi thumaan amah hilha: Ama’ lawmpa aadingin thu a ngetsak ding saangin a mah tawh nasep kipat khop ding ahihhzaw ahi hi. Tua bang nasep kipatna in ngiimna panin sepkhiatna kilangkhiasak hi.

Mi tampitakin kum bei ta ciangin khensatnate bawl uh hi. Pawlkhatte’n maanmaanin pumpi cidamnadingin thasaanna kiapt ding khensat uha, pawlkhatte’n sum khol ding khensatin, pawlkhatte’n gihna khiap ding khensat uh hi. Sepkhaitna a omloh manin, kum bei ciangin, hih khensatnate ngiimnate bek suak ta hi. Ahizongin i khalam nuntaakna atwh a kizom na khhhhhat peupeuh saangin a thupi zaw khensatna omlo hi. Kum thak ah thaksuahna ahihkeileh cihtak nading thu bulphuhte phuhkhiatna leh Pasian tungah kipum aapna kipat peelmawh ding ahi hi. Anuai-a khensatnate gualhna ah a thupi pen ding ahi hi:

1. Nisimin Laai Siangtho leh Sabbath School lesson simna leh thungetna tawh Pasian tawh mimal kizopna aading hun seh ding.

2. Nisimin, ziinsang leh nitaakin innkuan kikkaaikhawmin biakpiakna bawl khawm ding.

3. Kaal simin nitum khat pan nitum khat Sabbath sianthosak ding khensatna kipsak phakiik ding.

4. Hihtheih tawpin biakinn ah maanmaan kikhawm dinga, Pasian tawh kizopna pen thu dang khat peuhpeuh tawh kipelhsak peuhmah lo ding.

5. Sawma khat leh sumpite maanmaanin piakkiikna tawh citaktakin na kipum aapna thaksuahsak kiik ding hi. Sawma khat pen na sum ngahzah ii za khat sawm khat hi peelmawh ding hi. Na sumpi pen ahihleh na ngah zah za khat sungpan a kilawm akituakin na piak ding zah na seh ding ahi hi.

***Thuumna: Kum khat sung tawntung na nuntaakna ah hih khensatnate a taksuah theih nadingin nisimin Pasian kiangah huhna ngeen in.***

Sabbath 2na January 13, 2024

**Mi Khat’ Pawlpi**

**Ephet 5:26, 27—“Pawlpi pen paubaanna a om hetlo ,a siangtho mahmahin Khrih kiangah a kipiak theih nadingin Pasian thu tawh tui-ah a silsiang khit ciangin Pasian kiangah a ap theih nadingin pawlpi aadingin Khrih a kipia ahi hi.”**

**A**ma’ pawlpi mi vekpi nang tawh a kibang dingin ngaihsun lecin, bangci daan pawlpi hi ding cih na ngaihsun kha ngei hiam? mi vekpi in nang bangin thungeen in Laai Siangtho sim hi leh, pawlpi kipawlkhopna bangci daan hi thei ding cih ngaihsun dih in. Midangte kiangah Pasian’ thumaan na hawmsawn bang lianin pawlpi mi vekpi in hih hileh, pawlpi’ saangmaang nasepna bangci daan hi ding cih ngaihsun in. Nang bangin pawlpi mi vekpi in sawma khat leh sumpite a pia hileh pawlpi’n bangzah khol dinga, mission ah bangzah khaak zo ding cih ngaihsun in.

Nang bang daan pawlpi mite’n hih pawlpi bangci piansak ding uh hiam? Na lungsim sungah bang pawlpi lim omsak na hi hiam? Mi khat pawlpi om hi: Tua pen nang nahi hi! Khatveivei ciangin khat guak lungsim puak in pawlpi bup a sukha lo dingin i ngaihsun hi. Ke’n Laai Siangtho sinpihna ka neih keileh zong, midangte’n na bawl dinga, leitung bupa ah thumaan kitaangko ding hi; ahihkeileh sawma khat leh sumpite piakkhiatna ah ka cihtak keileh midangte na citak dinga, inn phual pawlpi keptoh nading leh leitung kiimkot ah Pasian’ thu taangko nadingin pawlpi in a kisap huna zat theih ding sum nei ding hi ci-in i ngaihsun kha thei ding hi. Tom ngaihsut lhang, tua pen maan mah hi. Nang sum tawh ahihkileh nang sum lo tawh Pasian’ nasepna gualzo ding hi. Tua bangmahin, nang’ kihelba ahihkeileh nang kihel lohna tawh leitung bup ah lungdamna thu kitaangko khin ding hi.

A thupi mahamh dotna khat pen hih pawlpi kei bek thasaan denna tawh a piang hi cih huzaapna pen kei tawh a kinaai mi dang khat, ka tate, ka zi , ka pasal, nulepate, leh laaiguizomte tungah om hi. Pasian’ cihtakna tungah ki-aapna leh kidoplohna in ka kiima om mite kipumkhatsak ahihkeileh kikhensak hi. Ni khat I, papi khat in, “Ka tate’ tungah ka nawtsiat a lianpeenpeen gamh in Pasian’ nasep nadingin a teteh ding uh nuntaakna ki-aapkhiatna hi-a, kei sep zah saangin kuhkaltakin amaute a ki-aapkhia zaw dingin ka lamen hi,” ci hi.

***Thuumna: Zesiu’ nasepna bangzahin iit na hiam c-in mi khat peuhpeuhin hong dong leh, bangci dawn ding na hiam? Dawnkiik nading a hoih peenpeen in kammamte tawh hilo-in, Pasian’ nasepna ah a kipum-aap nuntaakna ahi hi. Hih in i Tapidaw nungzuui suahna thusitna ahihna i telsiam ding kisam hi.***

Sabbath 3na January 20, 2024

**A Maan Kipiakkhiatna**

**Matthai 19:21—“Mi cingtaak na hihnop leh pai-in na neihsate va zuak inla, na sumkhotte, mizawngte tungah va pia lecin, vaantung ag sum na haau ding hi. Tua cinagin hong pai inla kei hong zuui in.”**

**T**ua thu pen Khazih in a hau tangvalpa’n tawntung nuntaakna a ngah nadingin bang seem ding cih a theih nop thu a dawnkiikna ahi hi. Tu-in, tangval pa kiang pan Zeisu in bang deih hiam? Ama’n na khempeuh deih hi. Tangval pa hau lua ahihmanin maai khingin a paikhiatna thu Matt. 19:22) lungluut huai hi. Zeisu un, “Hei, hong paikiik inla, khawl hiithiat o! Geentehna a geen hi’ng. Na’ng sawma khat leh na sumpite hong keng lecin hi ziau,” ci-in nung delhin geen lo hi. Ahaangin, mihau tangval pa’ nuntaakna ah sum pen a pasian suaka, a bupin kipiakkhiatna bek kisaang thei ding ahihman ahi hi.

Citaktakin Laai Siangtho sim lehang, Pasian in na khempeuh a deihna i thukim ding hi. Ni khat, ta nga a nei nu khat in thuhilhna khat a ngaih kawmin, Pasian’ aadingin a neih khempeuh piakkhiat ding ama’n khensat hi. Inn a tun ciangin, a neihsate lakpan a piakkhiat theih ding na pawlkhat a zon leh, zawng lua ahihmanin piakkhiattheih ding a kizangthei na khat beek mu zolo hi. Thakhatthu-in, a man pha a ta (5) te – numeino thum leh pasalno nih hong phawk hi. Ama’ inndei sungah amah pai-in, “Topa aw, Nang aadingin a kizang thei ding na manpha khat beek ka nei kei-a, ta nga ka nei hi. Tu mahmahin, Pasian’ nasepna aadingin amaute kong piakhia hi. Amaute saangmaang nasep seem dingin na zang ta in,” ci-in ama’n thungeen hi. Asawtlo-in, ama’ tate a vekpi-un saangmaang nasep tawh Pasian’ na seem takpi uh hi.

“Lawhcinna hun ah, ngeente ah ngasa a dim ciangin, leh nun luui sung hih nop luatnate a khauhpeen hunin, Zeisu in tuuipi gei-ah gospel nasep nadingin na khempeuh a nusia dingin sawl hi. Tua manin mi khempeuh in tawm vei sung kimang nate lunggulhna ahihkeileh Khazih tawh kilawmtaatna in a khauhpen cih tawh hong kisit hi,”—*Desire of Ages, p. 273.* cih kammalte tawh hih thu telsiam nadingin Ellen White in hong huh hi.

***Thuumna:*** *Hih bangdaan kipiakkhiatna pen na hih ding ahi hi. Na neih khempeuh Topa’ khut sungah a om peelmawh ding ahi hi. Pasian in na khempeuh deih ahihlam na telsiam ding kisama, na khemepeuh na kipiakkhiat loh laaiteng, na khat beek a kipiakhia peuhmah lo nahi hi.*

Sabbath 4na January 27, 2024

**Tagahte Bangin Ta Dingin Hong Kikhoi**

**Johan 14:18 —“Note tagah a hi dingin ka hong nusia kei ding hi. Note kiangah ka hong paikiik ding hi.”**

Zaankim laaitakin Lufthansa vaanleeng 758 pen India gam, Chennai khuapi ah tuu hi. Kei guak lungleeng sa-in vaanleeng tungpan ka tuakkhia hi. Ka nuntaak sungin tagah bangin ka lungzuanna a khatveina ahi hi. Ka thu theihna vekpi vengmang hi.

Khualzin mite sitna mun ah dingin, kei tawh akibang mite bek a sawtlo-in five-star zintunna innsaangte ahihkeileh sumbawlte kikhopnate ah a pai dinguh hi ta-in, ka teelna hoih lo hiam cih ka ngaihsun hi. Ka lungsim sungah tuate sungah kihello ka hihna ngaihsutna kitukalh hi.

Ciaptehna a kituum khinsa ka passport tawh a kikhiin deetdeet kahlei tawh ka ip la dingin ka tuaksuk hi. Huih a kivotsak vaanleeng tual pan ka paikhiat ciangin khua lum lua kasa hi. Tua ni mah nitaak lamin, kha (8) sung ka inn ding ahi, ka innkuanpih lo tawh a thakin ka nuntaak nading mun – tagah khoina inn zuanin zaan thapaai meileeng ka tuang uh hi.

Tua kumin ka kikheelna tampi mi tampitakin hong muhdaan uh gelh uh hi. Ka ngaihsutna bangin nuntaakna kikheelna pianglo ahihmanin tawm khat ka lungkia hi. Tua pen in ka ciah ciangin ka geen ding taangthu khat ahi dingin ka lamen hi. Banghaangin ciapteh tham ding kilamdansakna neilo ka hiam ci-in Pasian ka donga, “Na nuntaakna a kheel ding ahihkeileh midangte’ nuntaakna a kheel dingin hih munah hong pai na hia?” ci-in Ama’n hong dawng hi.

Kei bek muhna tawh ka phuutkhaakna vekpi a en kha ka hihlam thakhatin ka phawk hi. Ka aangsung khualna khawl ding ka khensat paha, kei mimal tupnate niinbung sungah paai-in, naupangnote ngaihsutpi-in ka nei ta hi. Tua saangmaang nasep khualzinna in, Pasian in i vekpi-in hong khoi ahihmanin, eite khat nangawn tagah i hihlohna hong hilh hi.

***Thuumna:*** *Ama’ Pasian’ nasepna a nawngkaailoh nadingin hih a kipumpiakpa’ min kipulaakkhia theilo hi. Leitung kiimkota pawlpi mite’n a vaaihawm uh Adventistte saangmaang nasepna ah amah zong kihel hi. Kum 18 pan 80 a pha a kipumpiakte’n pastorte, saangsiate, zatuuizaha lam sia seemte, computer lam a siamte, tagah khoina ah naseemte leh a dangdang bangin Pasian’ na seem thei uh hi. Maanmaana na piak sumpi in leitung kiimkota saangmaang na a seem mi 400 vaalte’ Pasian’ nasepna panpih hi.*